# Miquel Pairolí i Sarrà

Miquel Pairolí i Sarrà (Quart, 9 de desembre de 1955 - Quart, 6 de juliol de 2011) fou un escriptor, crític literari i periodista català. Membre d'una família de petits agricultors catalans, fou un autor que es va valdre de diversos gèneres literaris com la novel·la, el teatre, la redacció d'articles o el guió televisiu per retratar la realitat de manera minuciosa, però exempta de barroquisme i artificis, a la vegada que mantenia una prosa clara i aprofundia en qüestions essencials de la naturalesa humana. Molt influït per Josep Pla, destaquen, entre les seves obres, Octubre (2010), un dietari en el qual recorre la seva vida i les qüestions que el van amoïnar sempre, dos altres dietaris, Paisatge amb flames (1990) i L'enigma (1999), i dues de les seves novel·les, El manuscrit de Virgili (2004) i Cera (2008). Com articulista, va publicar a El Punt, al Diari de Barcelona, Nou Diari, Avui, Presència i Gavarres.
Dues rutes literàries per Girona i Palol d'Onyar recorden la seva figura.

## Obres
### Biografies

* Joan Oró (1996), Fundació Catalana per a la Recerca, ISBN 84-89570-09-4
* Antoni M. Badia i Margarit (1997), Fundació Catalana per a la Recerca, ISBN 84-89570-14-0
* Oriol de Bolòs (2001), Fundació Catalana per a la Recerca, ISBN 84-89570-26-4

### Dietaris

* Paisatge amb flames (Columna, Barcelona, 1990)
* L'enigma (Edicions La Campana, Barcelona, 1999)
* Octubre (2010) (Acontravent, Barcelona, 2010) (Premi Crítica Serra d'Or de biografies i memòries, 2011)

### Assajos

* L'enrenou dels anys 80 (1987)

### Estudis literaris

* El príncep i el felí (1996)
* Geografia íntima de Josep Pla (1996). Edició 2022. Editorial Gavarres. Col·lecció Narratives ISBN 978-84-19292-00-1
* Exploracions: Notes i converses de literatura (2006) ISBN 9788496444522

### Novel·les

* El camp de l'ombra (1995)
* El convit (1998)
* El manuscrit de Virgili (2004)
* Cera (2008). Edició 2022. Editorial Gavarres. Col·lecció Narratives,7 ISBN 978-84-19292-11-7 Premi El Setè Cel 2009

### Teatre

* El retrat de Voltaire (1997)

### Edicions pòstumes

* Miquel Pairolí. 18 mirades (2012), publicat per Editorial Gavarres
* L'escaire rodó (2016), obra periodística, recull de 252 articles publicats a El Punt
* La vida a la menuda. Dietaris (1990-2010) (2016), editat per la Fundació Valvi i Curbet
* Dietaris: Paisatge amb flames, L’enigma i Octubre, pròleg de Vicenç Pagès i Jordà (2021), Editorial Gavarres. Col·lecció Narratives ISBN 978-84-123383-5-5
* Mirades de Miquel Pairolí i Lluís Freixas Mascort.(2022) Recull dels quaranta articles publicats a la revista Gavarres entre el 2002 i el 2022 a la secció «Una mirada en el paisatge». Editorial Gavarres. Col·lecció Narratives,6 ISBN 978-84-19292-03-2

## Referències

* ↑ Fitxa biogràfica Arxivat 2011-09-05 a Wayback Machine., a gencat.net.
* ↑ Obituario: Miquel Pairoli, escritor preciso, sutil dietarista, El País, 7 de juliol de 2011.
* 1 2 Llavina, Jordi. «El goig de la prosa de Miquel Pairolí». Ara.cat, 28-12-2021. [Consulta: 4 maig 2024].
* ↑ Pagès Jordà, Vicenç. «Per un Sant Jordi fora del 'mainstream'». Ara.cat, 23-04-2022. [Consulta: 4 maig 2024].
* ↑ Merino, Imma «Una enyorança diària». El Punt Avui. Girona [Girona], 06-07-2021, p. 32.
* 1 2 3 4 Castillón, Xavier «Llegint-lo en els seus escenaris». El Punt Avui. Girona [Girona], 06-07-2021, p. 33.
* ↑ «‘Octubre' premiat - 05 maig 2011». El Punt Avui, 05-05-2011. [Consulta: 30 agost 2022].
* ↑ castillón, xavier. «Miquel Pairolí guanya El Setè Cel amb «Cera» - 19 des 2009». El Punt Avui, 19-12-2009. [Consulta: 30 agost 2022].
* ↑ Ros, G. Busquets. «‘Gavarres': un "petit miracle" que ja compleix vint anys - 19 juny 2022». PuntAvui.cat, 04-05-2024. [Consulta: 4 maig 2024].

## Enllaços externs

* Miquel Pairolí i Sarrà - Lloc web oficial
* «Miquel Pairolí i Sarrà». Associació d'Escriptors en Llengua Catalana.